OpenLLM-France/wikimedia huggingface dataset:
# Use Your Illusion II

Use Your Illusion II és el segon dels discs de l'àlbum doble de la banda estatunidenca de hard rock Guns N' Roses, editat el 17 de setembre de 1991.

## Portada

La portada presenta les figures d'un home assegut i un de dret, basades en el fresc de Raffaello "L'escola d'Atenes".
Els discos Use Your Illusion I i Use Your Illusion II tenen portades iguals, només canvien els colors. El primer utilitza els colors càlids vermell i groc, i el segon els freds blau i porpra.

## Llista de cançons

* "Civil War" - escrita per Slash, Duff McKagan, Axl Rose - 7:43
* "14 Years" - Izzy Stradlin, Rose - 4:21
* "Yesterdays" - West Arkeen, Del James, Billy McCloud, Rose - 3:16
* "Knockin' on Heaven's Door" (versió del tema de Bob Dylan) - Bob Dylan - 5:36
* "Get in the Ring" - Slash, McKagan, Rose - 5:41
* "Shotgun Blues" - Rose - 3:23
* "Breakdown" - Rose - 7:05
* "Pretty Tied Up" - Stradlin - 4:48
* "Locomotive" - Slash, Rose - 8:42
* "So Fine" - McKagan - 4:06
* "Estranged" - Rose - 9:23
* "You Could Be Mine" - Stradlin, Rose - 5:44
* "Don't Cry" (lletra alternativa) - Stradlin, Rose - 4:44
* "My World" - Rose - 1:24

## Membres

* Axl Rose: veu, teclats i caixa de ritmes a "My World", guitarra rítmica a "Shotgun Blues", i piano a "14 Years", "Yesterdays", "Knockin' on Heaven's Door", "Breakdown" i "Estranged".
* Slash: guitarra solista, guitarra acústica.
* Izzy Stradlin: guitarra rítmica, guitarra acústica, segona veu, veu a "14 Years", i sitar a "Pretty Tied Up".
* Duff McKagan: baix, segona veu, veu a "So Fine", i percussió a "Locomotive".
* Matt Sorum: bateria, percussions, segona veu.
* Dizzy Reed: teclats, piano, orgue, segona veu.

### Col·laboracions

* Johann Langlie – bateria, teclats, i efectes de so a "My World".
* Steven Adler – bateria a "Civil War".
* The Waters – segones veus a "Knockin' on Heaven's Door".
* Howard Teman – piano a "So Fine".
* Shannon Hoon – veu a "Don't Cry".

## Vegeu també

* Guns N' Roses
* Use Your Illusion I
# NTM

NTM té els següents significats:
* Suprême NTM (de l'acrònim en francès Nique Ta Mère), grup de hip-hop de França
* Missió Noves Tribus (del seu nom en anglès New Tribes Mission), organització missionera evangèlica originària dels Estats Units
* Màquina de Turing no determinista (del seu nom en anglès Non-deterministic Turing Machine), màquina de Turing que treballa com un autòmat finit no determinista
* Micobacteris no tuberculosos (del seu nom en anglès Nontuberculous Mycobacteria), grup de micobacteris que no causen tuberculosi ni lepra
# Mérida (Mèxic)

Mérida és una ciutat mexicana, capital de l'estat de Yucatán. Està localitzada al nord-oest de l'estat, a 35 km de la costa del Golf de Mèxic. L'any 2020 tenia una població de 921.770 habitants, mentre que la seva àrea metropolitana, que també inclou les ciutats de Kanasín i Umán, tenia una població de 1.316.090 habitants.
Mérida va ser construïda el segle xvi per ordre de la família Montejo, conquistadors espanyols de la ciutat maia de T'ho o Ichcaanzihó. Va ser anomenada Mérida per Francisco de Montejo, ja que les ruïnes maies eren similars a les ruïnes romanes de la ciutat homònima d'Espanya. Va ser fundada formalment el 6 de gener, 1542 per Francisco de Montejo. Els materials utilitzats en la construcció de la ciutat han fet que la ciutat sigui coneguda a Mèxic com la "Ciutat Blanca". Va ser la "Capital Americana de la Cultura" el 2000.
Actualment Mérida és una ciutat important amb una economia puixant del sud-est mexicà. La ciutat, com la resta de l'estat de Yucatán, es diferencien de la resta del país en molts aspectes culturals i fins i tot lingüístics, atès que la varietat dialectal de l'espanyol yucatec conté molts préstecs de la llengua maia i fins i tot d'altres llengües europees dels immigrants que s'hi van establir, a més d'una fonética i entonació única. Hi viuen un nombre considerable de descendents maies i els residents han conservat llurs tradicions i llur identitat com a poble maia, diferent de la resta de Mèxic. Yucatán és l'únic estat mexicà que ha creat una bandera pròpia, que conserva dels períodes en què s'independitzaria de Mèxic.

## Referències

* ↑ «Mérida en la region de Yucatán – Municipio y presidencia municipal de México – presidencia municipal México – Información presidencia municipal, ciudades y pueblos de México». www.los-municipios.mx. [Consulta: 5 maig 2021].

## Enllaços externs

* Ajuntament de Mérida
# Mortroux

* Per a altres significats, vegeu «Mortròu».
Mortroux (en való Mwètroû) és un antic municipi de Bèlgica a la Província de Lieja, a la desembocadura del Ri d'Asse amb el Berwijn. El 1977 va fusionar-se amb Dalhem. El 2008 tenia 597 habitants i una superfície de 316 ha.

## Història

El 817, Lluís I el Pietós, fill de Carlemany, va donar Mortoriolus a l'abadia de Kornelimünster prop d'Aquisgrà. El 881 Mortoriol va ser devastat pels Vikings. Al segle xiii passà al ducat de Limburg. El 1288, Joan I de Brabant ocupà el feu. Al segle xiv passç als ducs de Borgonya i al segle xiv als Habsburguesos espanyols. El 1665, l'abadia de Kornelimünster recompra el poble del rei de Castella Carles II de Castella. Fins a la fi de l'antic règim pertanyia al tribunal de Herve dins el ducat de Limburg. És l'únic nucli del Dalhem actual que no va fer part del País de Dalhem històric. La revolució francesa va suprimir el Ducat de Limburg i crear el municipi de Mortroux dins el departament de l'Ourte. El 1815 passà al Regne Unit dels Països Baixos i el 1830 a Bèlgica i va continuar existint fins que l'1 de gener de 1977 van fusionar amb Dalhem.
Ara com antany, l'activitat principal del poble és l'agricultura amb la cultura típica del País de Herve: fruita, bestiar, llet i els seus derivats.
* Església de Llúcia de Siracusa
* Graner de la masia Cavalerissa Ri d'Asse
* Cases al marge del Ri d'Asse
* Monument a les víctimes de la Primera Guerra Mundial

## Llocs d'interès

* El Bosc de Mortroux de 36 hectàrees, estimat pels passejants i els genets

## Fills predilectes

* Léon Radermecker (1904-1985), enginyer de les mines

## Referències

* ↑ Jean Haust, «Mwètroû», Dictionnaire liégeois, Liège, Editorial H. Vaillant-Carmanne, 1933, pàgina 422
* ↑ «Mortroux» Arxivat 2016-01-22 a Wayback Machine., Web oficial de la vila de Dalhem [Consulta el 6 de novembre de 2012]
* ↑ «Taula d'informació al centre històric del poble» (francès), (neerlandès), (alemany)»
* ↑ Henri Joseph Barthélemi Del Vaux de Fouron, «Mortroux» a: Dictionnaire géographique de la province de Liège, volum 1, Lieja, Editorial Jeunehomme, 1841, 289-290
             A Wikimedia Commons hi ha contingut multimèdia relatiu a: Mortroux
# Màquina de Turing probabilística

En teoria de la complexitat, s'utilitzen Màquines de Turing probabilística per definir diferents classes de complexitat.
Una 'Màquina de Turing probabilística és una màquina de Turing, en concret de la forma no determinista, que selecciona aleatòriament entre les transicions disponibles a cada punt amb idèntica probabilitat per cada alternativa.
Alternativament, es pot definir també com una màquina de Turing determinista amb una instrucció addicional "escriure" on el valor de l'escriptura està uniformement distribuït en l'alfabet de la màquina.
Com a conseqüència, una màquina de Turing probabilística pot (a diferència d'una màquina de Turing) tenir un resultat estocàstic: donada una entrada i un programa per la màquina, pot executar el programa en temps variables d'execució, o pot no parar, o més encara, pot acceptar una entrada en una execució, i no acceptar-la en la següent.
Es desprèn que l'acceptació d'una cadena d'entrada d'una màquina de Turing probabilística pot ser definida de diferents maneres. I a aquestes formes d'acabar corresponen diferents classes de complexitat que inclouen RP, Co-RP, BPP i ZPP. Al restringir-se la màquina a usar tan sols espai logarítmic en lloc de temps polinòmic, es pot definir les classes anàlogues RL, Co-RL, BPL i ZPL. En incloure ambdues restriccions s'obtenen les classes RLP, Co-RPL, BPLP i ZPLP.
Els computadors quàntics són un altre model de càlcul que és inherentment probabilístic.
# Llengües mbam

Les llengües mbam són un grup de llengües bantoides meridionals, classificades com a llengües bantus dins de la zona A en la classificació de Guthrie. No obstant això, hi hsdubtes sobre la seva pertinença al grup bantu pròpiament dit. D'acord amb algunes comparacions lexicoestadístiques aquestes llengües no serien pròpiament llengües bantus, encara que sí llengües bantoides. Janssens (1992-93) col·loca dins del grup mbam totes les llengües codificades per Guthrie com A.60, la meitat de les codificades com A.40 i inclou tentativamente al bubi (A.31). R. Blench (2011) inclou també al grup jarawà en A.60, encara que manté a tots dos grups dins del bantu.
* Sanaga (A60): Tuki (Bacenga), Leti
* West Mbam (A40): Bati (A60), Nomaande (Mandi)–Tunen (Aling'a, Banen)–Tuotomb-Yambeta, Nyokon
* Yambasa (A60): Nubaca, Mbule, Nugunu, Elip-Mmaala-Yangben
* Jarawà (vegeu)
* ?Bubi (A31)

## Bibliografia

* Joseph Greenberg: The Languages of Africa. Mouton, The Hague and Indiana University Center, Bloomington 1963.
* Bernd Heine und andere (Hrsg.): Die Sprachen Afrikas. Buske, Hamburg 1981.
* Bernd Heine und Derek Nurse (Hrsg.): African Languages. An Introduction. Cambridge University Press 2000. Darin: Kay Williamson und Roger Blench: Niger-Congo.
* John Bendor-Samuel (Hrsg.): The Niger-Congo Languages: A Classification and Description of Africa's Largest Language Family. University Press of America, Lanham, New York, London 1989. Darin: John R. Watters and Jacqueline Leroy: Southern Bantoid.
* Patrick Bennett and Jan Sterk: South Central Niger-Congo: A Reclassification. Studies in African Linguistics. 1977.

## Enllaços externs

* Ernst Kausen, Classificació de les llengües Benue-Kongo dins les Niger-Kongo. (DOC; 232 kB)
# Mustafa Balel

Mustafa Balel (Sivas, Turquia, 1 de setembre de 1945) és un escriptor i traductor turc.

## Biografia

Després de graduar-se al Departament de Filologia Francesa de l'Institut d'Educació Gazi, a Ankara (1968), va estudiar a la Universitat de Poitiers a França (1971-1972).De retorn a Turquia, va treballar com a mestre a diverses institucions educatives de les ciutats d'Ardahan (1968-1970), Sivas (1972-1975) i Istanbul, i a l'Institut d'Educació Atatürk; aquesta ocupació no li va impedir d'escriure diversos contes i novel·les, així com traduir per als lectors turcs diversos escriptors en llengua francesa, com ara Michel Tournier, Yann Queffelec, Pascal Bruckner, Jorge Semprún, Gustave Flaubert, Panaït Istrati, Jean-Philippe Toussaint, Dragan Babic, Marlène Amar, etc.
Col·laborà també en la redacció de diverses enciclopèdies, Larousse (GDL, Mémo), Axis 2000, i algunes altres. Entre les seves activitats literàries es troba la publicació Öykü, destinada als afeccionats de relats curts.
En els seus contes, crida l'atenció la seva habilitat per combinar la tècnica de la història contemporània, amb el seu domini de la narració tradicional, juntament amb una reeixida anàlisi psicològica. En les seves obres, es nota que indica una estructura matriarcal que subreptíciament governa sobre una aparent societat patriarcal.
Mustafa Balel va guanyar el premi de novel·la al 12è Festival d'Antalya, amb la seva història Can Erigi (Pruna, 1975) i el Premi del Concurs de Teatre organitzat per la Fundació de Teatre, Òpera i Ballet de Turquia, amb la seva obra de teatre « Gün Vurgunu » (Aclaparat de dia).
Els dos últims títols són novel·les destinades als joves.

## Novel·la

* Peygamber Çiçeği (El blauet, 1981; 2005)
* Asmalı Pencere (La finestra a la vinya, 1983; 2011)
* پنجره‌ای به شاخسار تاک (Window With the Grapevine, roman in Persian, Peydayesh Publishing, Teheran, 2017)
* Bizim Sinemamız Var! (Però veiem, tenim el cinema!, 1979)
* جامه‌های سفیر (Costumes of the consul, roman in Persian, Hamshahri Collection, Teheran, 2015)
* Cumartesiye Çok Var mı? (Dissabte, és lluny?, 1982; 2011)
* Nöbetçi Ayakkabıcı Dükkanı (Botiga de sabates de guàrdia, 2005)
Els dos últims títols són novel·les destinades als joves.

## Contes

* Kurtbogan (El llop, 1974)
* Kiraz Küpeler (Pendents de la cirera, 1978; 2010)
* Gurbet Kaçti Gözüme (L'exili en els meus ulls, 1982)
* Turuncu Eleni (Eleni la taronja, 1992)
* Karanfilli Ahmet Güzellemesi (Elogis per Ahmet amb clavell, 2005)
* Etiyopya Kralinin Gözleri (Els ulls del rei d'Etiòpia, 2011)

## Relats de viatges

* Bükres Günleri (Dies de Bucarest, 1985)
* Istanbul Mektuplari (Cartes d'Istanbul, 2009)

## Referències

* 1 2 3 «Mustafa Balel». [Consulta: 26 gener 2022].
* ↑ «Mustafa Balel Biography» (en canon). [Consulta: 26 gener 2022].
* ↑ «Lettres d'Istanbul - rive européenne» (en francès). [Consulta: 26 gener 2022].
* ↑ «Mustafa Balel - Übersetzung in Deutsch, Beispiele | Glosbe». [Consulta: 26 gener 2022].

## Enllaços externs

* Pàgina web de l'autor (turc) (francès) (anglès) (portuguès)
# Mustafa Amini

Mohammad Mustafa Castillo Amini (Sydney, 20 d'abril del 1993) és un futbolista australià que juga per al Borussia Dortmund II de la lliga alemanya 3. Va ser contractat per l'equip Central Coast Mariners FC de l'A-League el 2011 i es va unir al club a la final de la temporada 2011-12.
# Museu Obert de Geologia

El Museu Obert de Geologia és un itinerari geològic situat al Parc Central d'Andorra a Andorra la Vella. Conté exemplars de roques sedimentàries, magmàtiques, metamòrfiques, i fòssils de gran qualitat, tots ells originaris d’Andorra. L’objectiu del museu obert és la divulgació i la valoració de la geodiversitat mundial i del patrimoni geològic d’Andorra, mitjançant l’observació dels tipus de roques presents a les valls andorranes.
Es va inaugurar l’any 2007. Als inicis estava dedicat a les escoles, però la difusió de la natura també el va convertir en un atractiu turístic. És una instal·lació cultural del Comú d'Andorra la Vella. La part científica ha estat realitzada pel Centre d'Estudis de la Neu i de la Muntanya d'Andorra (CENMA) de l'Institut d'Estudis Andorrans (IEA).
El museu està dividit en tres sectors, ubicats en zones urbanes de fàcil accés.

## Sectors
### Jardí de roques

Situat a l’entrada del Parc Central d'Andorra, on s'hi mostra un conjunt de les roques que més sovintegen a Andorra, amb un plafó indicatiu on s'expliquen les característiques i els usos ancestrals i actuals de la roca o mineral.
Per fer el "jardí de roques", s'han transportat roques des de diferents indrets d’Andorra. Algunes de les roques exposades han estat polides per poder-ne apreciar millor les característiques. S'hi poden observar: granodiorites, conglomerats, quarsites, gneisos, calcàries, fil·lites i esquistos, entre altres roques, la major part de les quals han estat sotmeses al metamorfisme.

### Itinerari geològic

És un itinerari que agrupa 35 llocs, cadascun amb un plafó indicatiu. S'inicia al carrer Prat de la Creu i transita per diferents carrers d'Andorra la Vella, on es mostren les roques ja integrades en cases i construccions.

### Itinerari per l’arquitectura del granit

Aquest itinerari té un total de 10 parades, on s'observa l'aplicació del granit en la construcció de diferents edificacions. S'inicia a la plaça Príncep Benlloch i també transcorre per altres carrers de la parròquia. L'itinerari compta amb la col·laboració de l’Àrea d’Inventari i Conservació del Ministeri d’Afers Exteriors, Cultura i Cooperació.

## Referències

* ↑ «Estat Natural - Roques al carrer». Ràdio i Televisió d'Andorra. [Consulta: 26 maig 2023].
* ↑ «Museus d'Andorra la Vella/El Camí». elCamí, 2023. [Consulta: 2 juny 2023].
* ↑ «Descobrim a la població la geologia». el Periòdic, 26-01-2022. [Consulta: 22 maig 2023].
* 1 2 «Com s'ha fet». Institut d'Estudis Andorrans, 2023. [Consulta: 22 maig 2023].
* ↑ «El jardí de roques». Institut d'Estudis Andorrans, IEA. [Consulta: 25 maig 2023].
* ↑ «Itinerari geològic». Institut d'Estudis Andorrans, IEA, 2023. [Consulta: 26 maig 2023].
* ↑ «Itinerari per l'arquitectura del granit». Institut d'Estudis Andorrans, IEA, 2023. [Consulta: 26 maig 2023].
* ↑ «Museu de roques al carrer». Turisme d'Andorra, 2023. [Consulta: 22 maig 2023].

## Enllaços externs

* Estat Natural-Roques al carrer. AndorraDifusió, vídeo
* Fulletó del recorregut
# Museu Náprstek

El Museu Náprstek és un museu d'art asiàtic, africà i natiu americà situat a la plaça de Betlem a Praga, República Txeca. És una de les diverses exposicions permanents del Museu Nacional. El museu està situat a l'antic recinte cerveser i vinícola d'U Halanku, al nucli antic de Praga.

## Història

El museu, originalment privat, va ser fundat en 1874 pel polític renaixentista nacional txec Vojtěch Náprstek en la seva antiga cerveseria familiar, com el Museu Industrial Txec. Després de la seva mort el museu es va convertir en el Museu Etnogràfic, i des de la Segona Guerra Mundial s'ha centrat en les cultures no europees.
En el segle xix el museu va ser un dels centres culturals i educatius de la intel·lectualitat txeca. Gran part de la seva col·lecció prové del Náprstek i els seus amics que eren expatriats txecs, viatgers i etnografistes. Només una part de la gran col·lecció del museu està disponible per al públic.

## Referències

* ↑ Muzeum, Národní. «Náprstek Museum of Asian, African and American Cultures». National museum. [Consulta: 14 abril 2019].
# Neoarisemus plesius

Neoarisemus plesius és una espècie d'insecte dípter pertanyent a la família dels psicòdids que es troba a Àfrica: Sud-àfrica.

## Referències

* ↑ uBio (anglès)
* 1 2 Duckhouse, D. A., 1978. Non-phlebotomine Psychodidae (Diptera, Nematocera) of southern Africa. II. Subfamily Psychodinae: Neoarisemus and the brunettoid and telmatoscopoid genera. Annals of the Natal Museum. 23 (2):305-359.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Neoarisemus sardous

Neoarisemus sardous és una espècie d'insecte dípter pertanyent a la família dels psicòdids que es troba a Europa: l'illa de Sardenya.

## Referències

* ↑ uBio (anglès)
* 1 2 Wagner R. i Salamanna, G., 1984. Psychodinae of Sardinia. III. Further records and descriptions of new species (Diptera, Psychodidae). Boll. Soc. ent. It., Genova, 116: 47-55.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea (anglès)

## Enllaços externs

* ION (anglès)
* BioLib (anglès)
* Q-bank Arthropods (anglès)
# Måbødalen

La vall de Måbø (o Måbødalen en noruec) és una estreta vall situada al municipi d'Eidfjord, al comtat de Hordaland, Noruega. La vall, de 7 quilòmetres de llargada, comença al poble d'Øvre Eidfjord i acaba al costat occidental de l'altiplà de Hardangervidda. La vall conté una de les cascades més importants del país: Vøringsfossen, que és fàcilment accessible a través de la Carretera Nacional de Noruega 7 (Rv7).
La primera carretera a través de la vall de Måbø va ser construïda entre el 1900 i el 1916. Consta de tres túnels i tres ponts, que es caracteritzen per les seves nombroses corbes tancades. Actualment la carretera és àmpliament utilitzada pels vianants i els ciclistes, i és considerada un bon exemple de la tècnica de carreteres del segle xx. Aquesta va ser la primera connexió per carretera entre l'est i l'oest de Noruega per l'altiplà de Hardangervidda quan finalment es va completar el 1928. El 1986 es va obrir una nova carretera a través de la vall, que va substituir l'antiga carretera (que no va ser eliminada). La nova carretera és més àmplia i té molts més túnels per reemplaçar l'antiga, que és molt estreta i totes les seves corbes són tancades. El 1988 es va produir un accident a la nova carretera en el qual hi van morir 15 persones.
L'hotel Fossli està situat al cim de la muntanya, amb vistes a la vall de Måbø i a la cascada Vøringsfossen, just al costat de la carretera. L'hotel posseeix un piano Zimmermann on Edvard Grieg va compondre Cançons populars de Noruega, Opus 66 (1896). El 1854, Johan Christian Dahl va pintar a la vall de Måbø una pintura de paisatge de la zona. La pintura es troba al museu d'art de Bergen.

## Referències

* ↑ «Things to do in the Hardangerfjord region - Official travel guide to Norway - visitnorway.com» (en anglès). www.visitnorway.com. [Consulta: 9 desembre 2016].
* ↑ «Måbødalen – Store norske leksikon». Store norske leksikon.

## Enllaços externs

* Måbødalen a kulturminnesok.no
# Målselva

El Målselva és un riu situat al municipi de Målselv, comtat de Troms, Noruega. Amb 140 quilòmetres de llarg riu flueix a través de la vall de Målselvdalen i després desemboca al fiord de Malangen. El municipi i la vall per on corre el riu són alhora el nom del riu.
Els rius neix al llac Rostavatn, on s'ajunta amb altres rius i forma aquest. El riu drena una conca de 6.144 quilòmetres quadrats. El riu Målselva passa pels principals pobles de Bardufoss, Andselv, Øverbygd i Skjold.

## Referències

* ↑ Store norske leksikon. «Målselva» (en noruec). [Consulta: 9 abril 2010].
# Naters

Naters és un municipi del cantó suís del Valais, situat al districte de Brig-Glis.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Nathalia Ramos

Nathalia Ramos (Madrid, Espanya, 3 de juliol de 1992) és una actriu, model i cantant espanyola-americana, reconeguda pels seus papers com a "Yasmin" a Bratz i com a "Nina Martin", a House of Anubis. Assolí fama mundial interpretant a "Jill Reynolds" a la cinta de terror Gallows Hill.

## Carrera d'actriu

* Començà actuant el 2009 en dos episodis de la sèrie Arrested Development como Hope Loblaw
* El 2007 actuà en Bratz: La Película interpretant a Yasmin, una noia d'orígens mexicans i jueus.
* Va tenir una petita aparició al vídeo musical del grup nord-americà Prima J, Rockstar; ja que va aparèixer a la banda musical de la seva primera pel·lícula i donà la seva veu pel videojoc Bratz 4 Real.
* Nathalia també va aparèixer en un episodi de la sèrie de Nickelodeon, True Jackson, VP interpretant a la super-model Dakota North.
* També va tenir un paper al thriller psicològic 31 North 62 East com a Rachel.
* Interpretà a Nina Martin en la sèrie d'èxit de Nickelodeon, House of Anubis, durant dues temporades. Aquest paper és el que ha fet que fos coneguda a Catalunya, ja que les dues primeres temporades es va emetre a TV3 al setembre de 2013. Encara hi així, des del principi Nathalia va confirmar que no participaria en la tercera, perquè Nathalia es dedicà als estudis i a la gravació de la nova pel·lícula Gallows Hill a principis de 2013 als Estats Units i Colòmbia.
* El 2013, Nathalia gravà la pel·lícula Resident Advisor donant vida a Hanna, un dels personatges principals.
* El 2014, Nathalia interpretà a Gretchen a Switched at Birth en dos episodis.
# Mühlberg (Elbe)

Mühlberg (Elbe) (baix sòrab Miłota) és un municipi alemany que pertany a l'estat de Brandenburg. Es troba als marges del riu Elba, a 80 kilòmetres de Leipzig i a mig camí de Riesa i Torgau.

## Districtes

* Altenau
* Brottewitz
* Fichtenberg
* Koßdorf
* Martinskirchen

## Evolució demogràfica

| Any | Població |
| 1875 | 5 468 |
| 1890 | 5 854 |
| 1910 | 5 895 |
| 1925 | 6 244 |
| 1933 | 6 288 |
| 1939 | 6 700 |
| 1946 | 8 862 |
| 1950 | 8 660 |
| 1964 | 6 836 |
| 1971 | 6 973 |
| 1981 | 6 433 |
| 1985 | 6 349 |
| 1989 | 6 193 |
| Any | Població |
| 1990 | 6 076 |
| 1991 | 5 956 |
| 1992 | 5 916 |
| 1993 | 5 838 |
| 1994 | 5 736 |
| 1995 | 5 662 |
| 1996 | 5 586 |
| 1997 | 5 499 |
| 1998 | 5 435 |
| 1999 | 5 307 |
| Any | Població |
| 2000 | 5 185 |
| 2001 | 5 067 |
| 2002 | 4 957 |
| 2003 | 4 857 |
| 2004 | 4 768 |
| 2005 | 4 698 |
| 2006 | 4 581 |
| 2007 | 4 485 |
| 2008 | 4 437 |
| 2009 | 4 334 |
| Any | Població |
| 2010 | 4 244 |
| 2011 | 4 128 |
| 2012 | 4 051 |
| 2013 | 3 969 |
| 2014 | 3 892 |
| 2015 | 3 856 |
| 2016 | 3 813 |
| 2017 | 3 745 |
| 2018 | 3 734 |
| 2019 | 3 671 |
| Any | Població |
| 2020 | 3 630 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons

## Enllaços externs

* Web de la ciutat